
FELICIORE  REDEVNTEM  SIDERE 


PIE  CELEBRANTI 


Quo  majori  fuperioribus  menfibus  affi" 
ciebar  trifinia,  cum  grauiflimo  fatis* 
que  diro  et  atrociffimo  laborares  mor¬ 
bo  *  ita  vt  de  vita  tva  aftum  etiam 
videretur,  SOCERE  omni  pietate  ae- 
ternvm  colende;  eo  nunc  hodie  impen- 
fius  laetor  atque  gaudeo ,  cum  ex  periculo  illo 
t  e  non  folum  diuinitus  liberatum  faluumque 
et  incolumem,  quae  fumma  d  e  i  noftri  eft  gra¬ 
tia  ,  videre ,  verum  etiam  natalem  tvvm 
bonis  redeuntem  auibus,  exofculari  queam, 
O  laetum  igitur  diem  candidoque  notandum 
lapillo !  quem  tot  expe&arunt  boni ,  tot  ar- 
dentiffimis a  svmmo  n vm i n e  precibus effla- 

A  3  gita- 


gitarunt  aegroti ,  tot  exoptarunt  amici ,  nos 
omnes  tvi  anxie  fumus  precati.  O  laetum 
diem ,  quem  piis  omnes  boni,  amici ,  aegroti, 
tvi  profequuntur  votis !  Egone  igitur  folus 
fileam?  Hoc  imperare  mihi  plane  non  pof- 
fum.  Dudum  enim  pietatis  in  t  e  meae  of¬ 
ficiique  ratio  publicum  popofcit  documentum, 
qui  hoc  ante  ipfum  triennium  et  paucos  quod 
excurrit  dies,  vnicam  tvam  filiam,  dulce 
amoris  mei  decus  atque  praeiidium ,  ex  t  v  i  s 
amplexus  fum  amplexibus;  qui  tot  tamque 
paternis  me,  coniugem,  deliciasque  noftras 
communes,  filiolam  meam  cumulatos  video 
beneficiis,  qui  non  ita  pridem  epiftola  qua¬ 
dam  de  academia  pragensi  ex  eruditiffi- 
mis  t  v  i  s  itinerariis ,  gratiofe  a  t  e  mihi  di¬ 
cata,  ornatum  me  deprehendo.  Perfungar 
itaque  aliqua  iam  ex  parte  officio  meo ,  et 
quamuis  probe  perfpiciam,  quod  vix  ac  ne 
vix  quidem  tva  beneficia  enarrare,  ne  di¬ 
cam  remunerari  valeam;  deficientibus  ta¬ 
men  viribus ,  non  ingratam  tibi  fore  volun¬ 
tatem,  perfuafum  mihi  habeo  certiffime. 
Circumfpicienti  vero  mihi,  quale  nec  tibi 
plane  ingratum ,  neque  hoc  etiam  die,  publi¬ 
ca- 


caque  quadam  fcriptione  indignum  eligerem 
argumentum ,  en  ipfe  hic  dies ,  quo  in  lu¬ 
cem  olim,  fuperioris  fcilicet  feculi  anno  se¬ 
ptimo  et  nonagesimo  editus  es,  quique 
in  faftis  COSMAE  et  DAMIANO  dica¬ 
tus  eft ,  illud  offert  nec  eos  filentio  praeterire 
finit.  Liceat  igitur  mihi,  pace  tva,  in 
praefenti  de  vita  martyrum  horum  praecla¬ 
re  a&a ,  pro  virium  modulo  quaedam  pro¬ 
ferre  TiBique  dedicare,  tibi,  qui  ipfe  ar¬ 
tem  medicam  ornas ,  et  tot  aegrotis  auxilium 
praebes  "tque  folatium;  tibi  inquam,  qui 
hunc  eorum  diem  anniuerfarium  celebras  na¬ 
talem.  Accipe  igitur ,  qualecunque  hoc  Sche- 
diasmation  lerena ,  vt  foles ,  fronte ,  et 
mecum  tantorum  virorum  recole  memoriam. 
Ego  vero  svmmvm  praepotensqve  nv- 
men  ardentiffimis  imploro  precibus  ,  ve¬ 
lit  t  e  omni  ex  alto  beare  falute ,  vitam  dare 
perennem,  valetudinem  profperam,  fene&u- 
tem  longam  atque  vegetam ,  conatibus  tvis 
annuere ,  laboresque ,  quos  in  mortalium  fu- 
fcipis  falutem ,  fecundare ,  teqve  cum 
conivge  tva,  socrv  mea,  omni  qua 
decet  pietate  colenda,  filiis  ove  tvis  diu 

diu- 


diuque  faluos ,  fofpites ,  atque  incolumes  con- 
feruare.  Quod  (i  fiet ,  vti  plane  non  dubito, 
et  nos  laeti  tuum  amorem  fauoremque  pater¬ 
num  exofculari,  fruique  eo  diu  diuque  poteri¬ 
mus  ,  cui  quippe  me  et  meos  velis  habere  com- 
mendatiffimos.  Vale,  o  decvs  medici¬ 
nae!  Vale  ex  voto.  Vale  diu.  Dabam  ipfo 
die  cosmae  et  damiano  facro 
XXVII.  Sept.  A.  MDCCLI. 

ARTIS  MEDICAE  DIIS  OLIM  ET  ADHVC  HODIE 
HINC  ILLINCQVE  TVTELARIBVS. 


os  lingulari  olim  religiolbque  apud  va¬ 
rias  gentes  prolequutos  fuiffe  legimus 
cultu,  fummi,  veri  vnicique  illius 
Numinis  quali  miniltros  conliliorum- 
que  diuinorum  exfequutores  >  rerum 
omnium  praelides,  et  mortalium  a- 
pud  Superos  mediatores,  luo  nomine  di&os  Deos  tutela¬ 
res  ;  hos  non  populis  folum  vniuerfis,  gentibus>familiis,  fingu- 
lisque  hominibus,  regionibus?  item  prouinociis,  ciuitatibus  do¬ 
muique  cuiuis  bonos  quali  cuftodes?  qui  malorum  ab  iis  auerte- 
rent  fraudes  atque  infidias?  hominumque  preces  et  facrificia  ad 

devm,  fandi  illius  confeffuspraefidem?feir/r  vero  leges  et  in- 
ftituta  (aera  ad  illos  referrent, conditutos  fuiffe  deprehendimus: 
verum  eosdem  etiam  feientiis  et  artibus,quibus  in  inueniendis? 
perpoliendis?  propagandis  tuendisque  occupati  effent?  familia¬ 
res  fuiffe?  varia  antiquarum  hidoriarum  teffantur  monumenta. 

Alto  enim  turgidi  fadu  hoc  quondam  veteres  popu¬ 
li  Graeci  inprimis,  atque?  qui  hos  imitati  funt?  Romani, 
habebant  fingulare,  vt  rerum  fuarum  omnium  initia  augu- 
ftiora  nunquam  non  faduri?  artium  et  fcientiarum  primum 
originem  atque  inuentionem  a  Diis ,  quos  colebant,  im¬ 
mortalibus  profedam  effe  ?  et  fibimet  ipfis  et  aliis  omni  o- 
mnino  ffudio  perfundere  haud  dubitarent. 

Miffis  iam  aliis  omnibus  liceat  hoc  in  praelenti  fblius 
probare  exemplo  artis  falutaris.  Huius  enim  omnium  fcien- 
tiarum  humanarum  reginae  mortaliumque  conferuatricis, 
tanta  ex  merito  apud  eas  gentes  erat  exidimatio  tantaque 
audoritas?  vt  nullus  fere  celebriorum?  quos  putabant, 
effet  Deorum  Dearumque,  cui  non  aliquam  faltem  in  inue- 
nienda  expoliendaque  ea  adfcriberent  partem.  Hinc  magna 
apud  hos  populos  hermetis  femper,  isidis,  Sera¬ 
pidis?  BACCHI,  APOLLINIS?  AESCVLAPII,  HYGEAE? 
PANACEAE,  PALLADIS?  DIANAE?  CHIRONIS?  PRO¬ 
METHEI?  teusphori  aliorumque  fuiffe  deprehendes 
nomina?  hinc  tutelaria  numina  coluerunt?  quae  pro  refli- 
tuenda  valetudine  conferuandaque  lanitate  implorare  confue- 
uerunt?  hinc  tanta  eorum  erat  audoritas,  vt  nominum  eo¬ 
rum  religione  Hippocrates,  Medicorum  maximus? 
difcipulos  etiam  fuos  ad  fidem  addringere  voluerit  (a). 

Sed 

(a)  Vid.  Eius  lusmrandum^  *  flatim  ab  initio. 

Sed  de  his  quidem  agere  in  praefemi  mihi  non  eft 
conftitutum  ,  cum  egregie  iam  hac  opera  perfunctos  efie 
fciamus;  fuperioris  fecuii  infigne  ornamentum  ioh,  he^r, 
meibomivm,  (b)  noftrique  aeui  medicum  clariffimum 

CAROLVM  FRIDER.  HVNDERTMARKI VM  (c).  PrO- 

pius  mihi  eft  recentiora  refpicere  tempora  ,  eiusque  aeui  re- 
nouare  memoriam  >  quo  gentiiium  diis  remotis  >  nona  in 
Pontificiorum  cerebris  nata  lurrexerunt  numina  tutelaria ,  et 
in  his  quidem  inter  alia  etiam  cosmas  et  damianvs, 
fratres  germani,  quorum  tanta  quidem  nuper  fuit  auctori¬ 
tas  ,  paffimque  et  adhuc  hodie  eft  exiftimatio,  vt  arti  medicae 
pofitos  eos  efle  videamus  patronos  praefides  atque  cu- 
ftodes. 

De  his  igitur  aliqua  iam  iam  pro  virium  modulo  diffe- 
rere>  fata  eorum  ex  antiquitate  eruere,  vndeque  fa&um 
potiiTimum  fit ,  quod  tantae  fint  fuerintque  apud  nonnullos 
exiftimationis>  excutere  placet. 

cosmas  et  damianvs,  quorum  memoriam  con¬ 
io  neti  m  ,  fa netam  die  XXVIL  Septembris  profefla  olim  eft 
ecclefia  chriftiana  (d)  et  apud  nos  etiam  hoc  adhuc  die  in 
faftis  leguntur  nomina ,  fratres  fuifle  dicuntur  germani  (e), 

B  %  Pa- 

(b)  In  eruditilfrno  eleganti  fllmoque  fuo  in  lusiurandum  hip-~ 
po  cratis  Commentario ♦ 

(c)  Vid. eius  doftiffima  de  Principibus  Diis  artis  medicae  tute - 
iatibus ,  apud  veteres  Graecos  atque  Romanos  Diflertatio 
Lipf.  1735. 

(d)  Vti  stvrmivs  refert  in  Calendar .  et  Hifl ♦  Martyr * 

(e)  Conf.  de  Probatis  SS4  hijloriis  ex  Aloyrii  Lipomacii  aliis • 
que  colletlis  per  Laurentium  Surium  Carthufianum.  cIom4  V4 

Septh< 


4 


DE  COSMA  ET  DAMIANO 


Patre  probo  viro,  cuius  tamen  nullibi  nomen  legiffe  memi¬ 
ni  ?  matreque  pia  et  religiola  Tbeodora  nati  Aegeae  ?  quae 
vrbs  fuit  Arabiae  haud  incognita,  difliinguenda  tamen  ab  alia 
eiusdem  nominis  Macedoniae  vrbe,  in  qua  reges  clariffi- 
mosque  viros  fepeliri  morem  fuiiie  Cluiterius  (f)  cum 
aliis  teilatur. 


Haecque  ipfa  famigeratiflimorum  virorum  patria, 
quo  infoccundior  quidem  di  naturae  prouentibus?  (ad  Au- 
flerum  enim  proiecla,  Aliam  inter  et  Africam  media  efl? 
ab  ipfique  natura  prouida  alias  omnium  rerum  fatisque  be¬ 
nigna  matre  negledlui  habita)  eo  pradicanda  magis  felicior, 
quod  tantos  produxerit  viros,  qui  eximia  praeclaraque  ex¬ 
cellentis  ingenii  laude  claruerunt,  magnamque  ea  propter 
adepti  funt  famam.  Tam  excellentibus  enim  a  natura  do¬ 
tibus,  tam  interrita  in  ardua  quaeuis  indole?  tamque  capa* 
ci  fcientiarum ?  ad  quas  animum  appellerent?  inflrucli  di¬ 
cuntur  ingenio?  vt  iam  eo  tempore,  quo  viuere  ceperant, 
aegrotantium  non  folum  ledlulis  affidue  adeffe,  verum  et 
aegros,  alloquio?  ope?  auxilioque  folari  valuerint. 

Et  quamuis  prima  quidem  aetate  facris  eruditi  fui  fle 

vi- 

Septh .  et  OGob.  Colon .  Agrip t  1^74.  fol.  pag. 

FRANCI  SCI  MARIAE  FLORENTINI  Matyrolgium 
Romanum.  Luccae  l668>  pagt  878*  fe(J A  ne  r,  t  1- 
r  a  <gv  e  l  l  1  Opera  omnia  ,  Fr 4  1^74,  fol4  lom4  i.  pag *  14^ 
CHRIST.  BENEDIC  T,  CARPZOVII  Ollp.  de  mtdlOiS 
ab  ecdefia  pro  fandis  habitis .  Lipf.  170 O.  p.  13.  $7  X, 

(£)  In  JntroduB 4  in  Geographiam  veterem  et  nouam  pag, 
ijk  3  6  9, 

videantur  literis,  viri  clariffimi?  adultiores  tamen  fadii, 
eitm  quod  potiffimum  deligerent  vitae  genus ,  quaque  ra« 
tione  plurimum  inferuirent  tnortalidin  commodis  >  animo 
circumfpicere  ceperint;  praedare  iis  medicina ,  ex  qua 
hac  in  vita  maxima  in  mortales  redundat  vtilitas>  caeteris 
omnibus  (ciendis  vila  efb  Edo&i  igitur  neceffariis  ad  futu- 
ram  vitam  requifitis,  ita  m  publicum  prodierunt  >  vt  eo¬ 


rum  ,  quae 


icerant  *  in 


lam 


ponerent, 


omniumque  bonarum  virtutum  fimul  profeffione  celeber¬ 
rimos  clarifTimosque  tam  mirando  (anandi  dono  ?  a  Spiritu 
Sancffo,  vt  aiunt,  inffrudH  nullum  morbi  genus  tam  graue 
effe  perlpexerunt ,  tam  periculofum  aut  de(pefatum ,  quod 
adhibitis  mediis  non  curarent ,  idque  non  vani  quidem  lu- 
eri,  pretiique  aut  alius  mercedis  cauffa,  fed  in  Deum  ve¬ 
rum  et  crucifixum  fidei  confeffionisque  placidi  exaftores^ 
quo  ipfo  illud  fanandi  donum  et  multo  illufirius  fplendidius- 
que  reddiderunt?  et  nomine  a  ftriptoribiis  fuerunt 

infigniti 

Quamquam  vero  hi  optimi  viri  >  multorum  ,  aegro¬ 
tantium  folatia  atque  alyla  >  tot  iuuarent  imbecilles ,  nemi- 
nemque  laederent?  naturae  penetralia  (crocarent  (g),  et 
qoicqiiid  officii  poflulabat  ratio,  (ancte  obferuarent?  ni¬ 
hilominus  tamen  ea  propter  varias  calamitates  quin  immo 
et  ipfum  martyrium  effugere  minime  potuerunt.  Cum  e- 
nim  do&rinam  chriffianam  a  parentibus  acceptant  firmiter’ 
in  animos  imprimerent  ffaos?  impreffamtjue  fideliter  retine¬ 
rent,  retentam  firenue  conflanterque  profiterentur,  pro- 

B  3-  feffarrt 

(  g  )  Ita  niedicameiltani  qtioddam  Opopira,  ejuod  Arnaidus  iti  An* 
tzdotario  deferibif^  ab  iis  inuentiim  effe  dicitur/ 

feflam  confiterentur  ?  facium  inde  effe  legimus,  vt  ia  ma¬ 
nus  inciderent  Diocletiani ,  cuius  quidem  tempore  vixerunt* 
infenfiffimi  illius  Numii/s  nominisque  chrifliani  hoflis*  cu¬ 
ius  diis  immolare  nollent ,  crudelifliina  perfequutione, 
variisque*  fatis  diris  tormentorum  generibus  a  Lyfia^  qui 
Imperatoris  nomine  curabat  rempublicam  in  Aegypto  Ara- 
biaque,  prius  excruciati,  tandemque  pofl  tormenta  mul¬ 
ta,  pofl  vincula,  carceres*  mare  et  ignes,  cruces*  lapi- 
dationem,  fagittas  aliaquc  pericula  diuinitus  fuperata,  vna 
cum  tribus  fratribus  germanis  et  ipfis  medicis ,  anthimo, 
leontino  et  evprepio  circa  annum  pofl  Chriflum 
natum  treceptefimum ,  capite  conflanti  pro  fuo  redempto¬ 
re  animo  apud' Egram  duitatem  truncati,  coeleflibusque 
hac  morte  coniundi  et  in  fandorum  numerum  cooptati 
funt  (h),  corporibus  prope  oppidum  Cyrum  fepultis  (i)» 
An  vero  verum  fit*  quod  Gregorius  Turonenfis  (k),  de  bi¬ 
nis 

i 

(h)  Vid.  t  h  eod.  zwinger  in  7 heatro  vitae  humanae  ,V ol. 
IV.  p.  128,8* 

( i )  Quam  ipfam  ea  propter ,  Juflimamir  Imperator  eximia  in 
hos  fandos  pietate  infignem  fecit  vrbem ,  vti teflatur  pro¬ 
co  p  i  v  s  de  aedificii  c  lufiiniani  Lib.  11.  p ♦  w4  49.  l&cttrtXevs 

Icv^ivtxvcs  CCfAOC  fJLSV  7T(>0VlCtVTV]S  7lo7\lT£lOlS  7 TCUSfASVCS  ,  olfJtCC 

-S?  H&j  rxs  ccyiss  K oa-juixv  re  kocfjiiocvov  roc  <rs- 

fioov  ,  oov  Hrj  dyxfiot  7rY]  rcc  aootJLxrx  ncfi  s$  epe  ncqrcu, 
ttcA/v  ev^ccifjLovcc  koci  A cyu  oc^iotv  ttcAA#  ,  rei%ar  re  arCficc,"- 
A stet  e%v$ccrccr8 ,  y&j  (pgxqoov  TrhrjSet ,  h&j  omovcfxioov  irjfAoom 
acov  /AsyeSei ,  kou  rr\s  ccAArjs  nocrocaKevrjs  rcc  ecrxyocv  pieyot- 
A 7tei rctrjrotf  Kvqov.  k.  t.  A* 

(k)  De  Gloria  Martyrum  Colon.  1583.  8«  Lib.  I.  Cap. 
iCIIX.  p4  128* 

nis  hisce  fratribus  refert,  quod  fcilicet  fblo  virtutum  meri¬ 
to  et  orationum  interuentu  languentium  depellere  potuerint 
infirmitates?  et  fi  quis  infirmus  ad  eorum  tumulum  fide  ple¬ 
nus  orauerit?  flatim  adeptus  fuiffet  medicinam,  iique  ipfi 
San£ti  languentibus  et  medelam  cupientibus  aliquando  appa¬ 
reant,  quidque  facere  debeant ,  indicent,  quod  cum  fece¬ 
rint  ,  fanentur ,  id  quidem  aliis  diiudicandum  relinquimus? 
ad  nos  quod  attinet?  vanis  his  fabulis  certam  fidem  a  pru- 
dentioribus ,  non  dicam  Chriftianis?  dandam  haud  effe  pu¬ 
tantes, 

\  ;  v  ■  ,  -  ' 

Interim  tamen  in  magno  fratrum  horum  marty¬ 
rumque  bigam?  propter  fuam  in  arte  medendi  fcientiam, 
honore  fuiffe  habitam ,  pofi  exantlata  martyria?  exinde  etiam 
patet?  quod  luJUnianus  Imperator?  eorum,  vt  credidit,  be¬ 
neficio  ,  ab  aegritudine  grauiflima  liberatus  ,  percelebrem 
in  gloriam  eorum  erexerit  Bafilicam,  vt  notat  Procopius . 
Ita  enim  ( 1 )  ille :  K ara  rs  xoXttu  ro  Tteqas ,  ev  re  roo  dvav* 
rei  HPV  fo%vqtos  cgSieo ,  relevor  ex  TtaXa/8  K02MA  re  KOf  AA- 
MIANvQ  dyiois  uvuvroij*  8  <J»j  avrov  nore  yevorrjxcra  7Sixqoratou 
y&j  $o‘xy](tiv  7te(>ie%o[A8vcv  cn  Sifj  ccTro&ava ,  Ttgos  re  roov  I ccTgwv  octto* 
XeX eiUjj.evov  are  Syj  ev  yexgois  xetfAevov ,  es  eX Bovres  eroodearo 

e*  dyta  8Tot  ex  Trc&goc&cj^g  ^aj  re  7ta^aXoys ,  x&j  cg&ov  ezrjrccv* 
Ok  Syj  evyvcc/Acrvvvj  dy.et@c /Aevos  ira  ye  ra  dv§$oo7tesa ,  cXos  ivaX - 
A afyas  re  x&f  fAerarxevada/Aevos  rrjv  TrgoTegav  ol  koSo/aic&v  dxod/AOvre 
H&j  d$o£ov  8( to&v  ,  &<JSp  dfcco^eoov^  ryXixcts  dytois  dvetrSu/ ,  xaXXet 

re  K&j  fAeyeSet  rov  vem  KaraXa/ATrgvve  x&j  (penos  diyXrj.  dXXa 

re 


(1)  De  Aedificiis  lu (lini ani ,  ex  editione  Claudii  Maltereti  Pa 
tis,  1663.  Libr.  I.  Cap,  VI/  p,  17, 

Te  7Io\Xol  8  7tQQTsaov  'ovrcc  emS^w.  hre-tSccy  SsTtves  d^c^yjfxixctv 
cfs.iXYiO-ai  evlocr^oov  ngifroetv,  ci  oe  r>/v  dv8rqw7f&#y  cc7toyvovTes  i7U%8- 
giCCV  ,  h U  T7fV  fACiYjV  uvtcns  d^oK sh&ftlJtSVVJV  eh TTiSoC  %<»$$<?( ,  n&j  ys- 
vcifAsvci  h  trj  (Zccqeai ,  ttA s&cn  Aas  tw  £ArzrA£  ev&w  igoocrty  "(i)77t6(>  sy 
dy£Q7to‘Ksi  to  Tennes  tstc  ditcasiot  jjivvvQjuievcy  rs  th  (ZocvtXeoos  svy- 
yoofAoavyy]  ,  K&j  TTcc^uexofAsyoy  ry\s  hreySey  eA 7ti$os  dvTgis  d^Q 
7\ccvety< 

Idem  Imperator  aliud  eodem  terte  Procopio  (m)  iis¬ 
dem  Martyribus  dicatum  in  Pamphylia  aedificauit  templum. 
Piuus  vero  Sabas  paternam  eorundem  domum  in  templum 
commutauit  Cofmae  et  Damiani  nominibus’  iacrum  $  Fe * 
lixque  Papa,  cognomine  vulgo  SanBus  didus ,  Sandti  Gre- 
gorii  atauusque  eorundem  nomini  Bafilicatn  erexit  Romae 
iuxta  delubrum  Romuli*  inque  eandem  S.  Georgius  cor¬ 
pora  eorum  inferenda  curauit.  Et  adhuc  hodie  Bojesla- 
uiae  in  Bohemia  templum  fratribus  hilce  facrum  inuenitur, 
vt  in  praefenti  altaria  hinc  illincque  iisdem?  Sagittario  terte  in 
ffljloria  Gothana ?  facra?  taceam, 

Propter  eximiam  vero ,  qua  pollebant  in  Medicina 
peritiam,  artis  medicae  habiti  funt  olim  patroni  diique  tu¬ 
telares.  Hinc  fadum  efle  legimus ,  vt  in  plerisque  Acade- 
miis  ,  quae  ante  reparatam  veram  atque  vnicam  religio¬ 
nem  euangelicam,  conditae  fuerunt,  legibus  conrtituere- 
tur,  vt  numina  quafi  tutelaria  fua ,  collegia  medica  cole¬ 
rent  diuos  Cofmam  et  Damianum ,  (ita  enim  fuperfiitio,  quae 
falfo  imitatur  religionem ,  hominum  occupauerat  animos? ) 

prae- 

1  :  ’  •  ^  \  ■  .  ,  1  * 

(m)  L.  c.  Lib,  V.  cap*  IX.  p,  107,  edit,  cit. 

praeceptumque  erat,  vt  dies  illorum  anniuerfarius ,  qui  vti 
fupra  monui  ,  vicefimus  (eptimus  eft  Septembris,  com¬ 
munitati  medicorum  in  honore  eflet,  folemnique  celebrare¬ 
tur  ritu.  Ita  dies  hic  Academiae  Wittebergenfi  feftinus 
quondam  fuit  (n  ),.  antequam  diuus  nofler  Manilius  Lut he¬ 
rus  ^  discuffis  Pontificiorum  tenebris,  lucem  dedit  coemi  chri- 
fliano,  quotannisque  eft  celebratus  ,  ad  quam  feftiuitatem 
praefens  Academiae  Redror  caeterique  eius  inuitabantur 
Profeffores ,  ne  quid ,  quod  ad  fpiendorem  dignitatemque 
faceret,  iis  deeffet,  proximusque  a  Reclore  locus  Decano  et 
Collegio  medico  a  Principe  clementiflime  eft  attributus.  VI- 
tima  pro  horum  Medicorumque  Martyrumque  honore  et  cul¬ 
tu  mifia  celebrata  fuit  in  fchola  iAa  Anno  1  f  i9«  in  aede  arcis, 
curante  hanc  rem,  vt  videbatur,  facram,  Decano  Thoma 
Efihaces  ,  vti  verbofe  de  hoc  argumento  egit  Sebato  (  o  ). 

Eadem  vero  reiigiofi  cultus  opinione  facftum  efle  o- 
pinor,  vt  horum,  quales  putabantur,  diuinorum  imagines, 
figillo  infculperentur ,  quod  Collegio  Academiae  i  Aius  Leu- 
coreae  medico  folemne  elle  conAat. 

i  Xi 

Et  adhuc  hodie  eadem  feftiuitas  in  Academiis ,  quae 
fceptris  Regum  Prihcipumque  ecclefiae  Romano -catholicae 
addidtorum  fubiedae  funt,  floret  quotannisque  dicio  eo¬ 
rum  die  anniuerfario  folemni  celebratur  ritu.  Fieri  id  Vien- 

i  y  f  > 

C  nae 

(n)  Vid.  Andr ♦  Schatonis  eximii  fuperioris  feculi  in  Alma  hac 
ornamenti  Orat,  de  init  i  f  atque  intrementis  ftudti  madui 
in  Academia  IVitteb»  in  ipfo  Jubilaeo.  1652.  apud  Susuum «. 

nae  in  Bafilica  diui  Stephani  folemni  oratione  accepimus. 
Praeterea  etiam  in  formula ,  qua  noui  medicinae  dodores 
creantur,  orationeque,  quae  pe  rado  adu  a  dodore  recens 
creato  recitari  folet,  Martyrum  horum  fit  mentio,  vti  {cripta 
publica  huius  folemnitatis  teftantur  (p).  Ita  enim  in 
illa:  '  - 

„  Id  quod  cedat  in  Dei  Ter  Optimi  Maximi  gloriam, 
„  beatifiimae  fine  labe  virginali  conceptae  Virginis  Mariae, 
„  ac  omnium  fandorum diuorum  tutelarium,  D.  D.  Cofmae 
et  Damiani  honorem.,,  In  hac  vero  inquit  Orator: 
„  Sigillatim  in  veftrum ,  diue  Cosma  et  Damiane  ,  quic- 
,,  quid  eft  honoris,  quod  nobis  hoc  die  acceflit,  luben- 
,,  tiffime  transferimus,  bene  gnari,  Vos,  vti  totius  rei 
,,  medicae  ,  ita  et  noftrorum  fingulorum  grauiflimos 
„  apud  Deum  exiftere  patronos.  Ecquid  enim  non  fo- 
„  ueatis  praecipue  gentem  illam,  quae  vefirum  imitata 
„  exemplum  calamitatibus  et  miferiis  proximi  omni 
>,  opera  fubuenire  conatur!  Quemadmodum  itaque  ve- 
,,  firis,  diui  tutelares,  aufpiciis  nos  totos  confecra- 
„  mus,  ita  fupplices  obtefiamur,  vt  fiorem  et  de- 
„  cus  nofirae  facultatis  non  modo  illibatum  perfeuera- 
,,  re ,  verum  etiam  nonis  in  dies  accefiionibus  augere  fa- 
,)  ciatis!  ,,  etc. 

i  .  »  '  **■ 

Sed  de  his  fatis.  Nos,  qui  meliora  edodi  bonis  il¬ 
lis  viris  fuum  tribuentes  honorem ,  fine  tamen  religiofb 

/cul- 

( p )  Vic!.  Adimi  In  auguralem  Medicum  Viennae  1749. 
peradum. 

cultu  ,  neminem  nifi  fummum  illum  Archiatrum ,  vni- 
cum  verum  Deum  trinunum ,  agnofcimus  Deum  tute¬ 
larem. 

Hic  enim  folus  eft,  qui  regit  omnia  atque  gubernat; 
hic  folus  eft ,  qui  dedit  mortalibus  medicinam ,  eamque  et 
nos  cum  illa  conferuat  atque  tuetur;  hic  folus  eft,  qui  vi¬ 
res  nobis  mediaque  fiiccurrendi  aegrotis  clementiflime 
largitur;  hic  folus,  hic  vnus,  hic  verus  Deus 
eft  nofter  tutelaris. 


' '  / 

